PREVERJANJE ZNANJA

Učiteljica te bo danes poklicala, da preveri tvoje znanje angleščine ter se dogovorite za ocenjevanje.

Naslednji teden **V SREDO, 13. 5. 2020,** imaš **ocenjevanje – predstavitev plakata in 10 vprašanj iz besedišča**. Ta dan moraš biti dosegljiv OD 10.00 DO 12.00. Če se ne javiš, si pri predmetu NEOCENJEN.

**SPODAJ SO NAPISANI KRITERIJI IN NAVODILA ZA OCENJEVANJE.**

***IZDELAVA PLAKATA***

* ***Na plakat nalepiš dve osebi, ki imata na sebi najmanj 5 različnih oblačil. Na plakatu tudi poimenuješ oblačila.***
* ***Predstaviš, kaj je oseba oblečena. Pri tem uporabiš besedno zvezo HE/ SHE IS WEARING …***
* ***Pomagaš si s snovjo, ki jo imaš v zvezku.***

***PLAKAT POSLIKAŠ IN POŠLJEŠ UČITELJICI PO KONČANI PREDSTAVITVI.***

***BESEDIŠČE***

*·* ***Učiteljica bo povedala 10 besed, 5 v angleščini in 5 v slovenščini. Besede boš prevedel. Besedišče bo iz HRANE (sadje, zelenjava in obroki).***

*·* ***Pomagaš si s snovjo iz zvezka ter listom, kjer imaš tabelo s prevodi.***

***KRITERIJ OCENJEVANJA PLAKATA***

*OCENA 5:*

* *Plakat je pregleden in lično izdelan.*
* *Iz plakata je razvidno, kaj je oseba oblečena.*
* *Predstavitev je tekoča, brez branja.*

*OCENA 4:*

* *Plakat  je pregleden in lično izdelan.*
* *Iz plakata je razvidno, kaj je oseba oblečena.*
* *Predstavitev je bolj ali manj tekoča, brez branja.*

*OCENA 3:*

* *Plakat  je malce okorno izdelan, a pregleden.*
* *Iz plakata je razvidno, kaj je oseba oblečena.*
* *Predstavitev je z zatikanjem, tudi s pomočjo plakata.*

*OCENA 2:*

* *Plakat  je okorno izdelan, a pregleden.*
* *Iz plakata je razvidno, kaj je oseba oblečena.*
* *Predstavitev je z zatikanjem, učenec bere s plakata.*

*OCENA 1:*

* *Plakat  je grdo izdelan, načečkan ali ga sploh ni.*
* *Iz plakata ni razvidno, kaj je oseba oblečena.*
* *Predstavitev je z zatikanjem, učenec bere s plakata ali brez predstavitve.*

***KRITERIJ OCENJEVANJA BESEDIŠČA***

*Ocena 5: Na vsa vprašanja (10) odgovori pravilno. Pri enem vprašanju potrebuje spodbudo.*

*Ocena 4: Na večino vprašanj odgovori pravilno. Pri enem ali dveh vprašanjih potrebuje  spodbudo.*

*Ocena 3: Na polovico vprašanj (5) odgovori pravilno. Pri večini vprašanj potrebuje  spodbudo.*

*Ocena 2: Na polovico vprašanj (5) odgovori pravilno. Pri vseh potrebuje spodbudo ali pomoč.*

*Ocena 1: Učenec ne dosega kriterijev za oceno 2 ali več.*

*Obe oceni sta enakovredni. Če je učenec med oceno, dobi dodatno vprašanje iz snovi (hrana ter oblačila).*